CELEX: 32020R1279
Language: sl
Date: 2020-09-09 00:00:00
Title: Izvedbena uredba Komisije (EU) 2020/1279 z dne 9. septembra 2020 o uvrstitvi določenega blaga v kombinirano nomenklaturo

15.9.2020   
               
               
                  SL
               
               
                  Uradni list Evropske unije
               
               
                  L 301/1
               
            
         IZVEDBENA UREDBA KOMISIJE (EU) 2020/1279
         z dne 9. septembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi, predvideni s to uredbo, so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. septembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni director
               
               
                  Generalni direktorat za obdavčenje in carinskounijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek v obliki medalje iz navadne kovine, ki ni prevlečen s plemenitimi kovinami, različnih oblik (okrogli, pravokotni, nepravilni itd.) in velikosti (običajno s premerom od 35 do 70 mm). Izdelek je lahko okrašen z različnimi vzorci (odtisi) in je prekrit z zlato, srebrno ali bronasto barvo. Na zgornjem robu ima lahko odprtino, skozi katero se povleče trak za nošnjo okoli vratu.
                        Izdelek se uporablja kot medalja, ki se osebi podeli po uspehu na tekmovanju, s trakom ali brez njega.
                        Glej slike  (*1)
                        
                     
                     
                        7117 19 00
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 11 k poglavju 71 ter besedilo oznak KN 7117, 7117 19  in 7117 19 00 .
                        Izdelek se nosi na telesu ali čez oblačila. Šteje se za majhen predmet za osebni okras (glej tudi pojasnjevalne opombe HS k tarifni številki 7117, prvi odstavek).
                        Uvrstitev pod tarifno številko 8306 kot „okraski iz navadnih kovin“ je izključena, saj izdelek ni namenjen za okras doma, pisarnah itd. (glej tudi pojasnjevalne opombe HS k tarifni številki 8306, del (B), prvi odstavek). Ta tarifna številka zajema samo medaljone, razen tistih za osebni okras (glej tudi pojasnjevalne opombe HS k tarifni številki 8306, del (B), tretji odstavek, točka (1)).
                        Izdelek je zato treba uvrstiti pod oznako KN 7117 19 00  kot „druga imitacija nakita iz navadnih kovin“.
                     
                  
               
            
               (*1)  Slike so zgolj informativne.